ગુજરાતી યુનિવર્સિટી વ્યાખ્યાન, અનુઆધુનિકતાવાદ, તુલનાત્મક કાવ્યશાસ્ત્ર, સંપાદક સંગોષ્ઠિ અને નારીવાદી સાહિત્ય જેવા વિવિધ વિષયો પરના પરિસંવાદ તેમ જ વિશિષ્ટ પુસ્તકોના પરિચયલક્ષી ગ્રંથગોષ્ટિના માસિક કાર્યક્રમો ક.લા.સ્વાધ્યાયમંદિર દ્વારા યોજાતા રહ્યા છે. શ્રી છોટાલાલ જે. શેઠ તરફથી મળેલા ૫૦,૦૦૦/- રૂપિયાના દાનમાંથી ક.લા.સ્વાધ્યાયમંદિરમાં સંશોધન અભ્યાસ કરતાં વિદ્યાર્થીઓને શિષ્યવૃત્તિ આપવાની જોગવાઈ છે. સંશોધન સંસ્થા માટે અત્યંત આવશ્યક એવા સંદર્ભગ્રંથોથી સુસજ્જ અને સમૃધ્ધ નાનું ગ્રંથાલય પણ ક.લા.સ્વાધ્યાયમંદિરમાં છે જે સંશોધક-અભ્યાસીઓને મૂલ્યવાન સંદર્ભસામગ્રીસેવા (રેફરન્સ સર્વિસ) પૂરી પાડે છે.